Yulian Pelesh

**Yulian Pelesh** (ukrainsk: Юліан Пелеш, polsk: **Julian Pełesz**; født 3. januar 1843 i Smerekowiec i Galizien i Østerrike, død den 22. april 1896 i Przemyśl i Østerrike-Ungarn) var en ukrainsk gresk-katolsk hierark og kirkehistoriker. 

Han var den første eparkialbiskop av det nyopprettede ukrainske katolske eparki Stanislawiw fra 1885 til 1891, og eparkialbiskop av det ukrainske katolske eparki Przemyśl, Sambir og Sanok fra 1891 til 1896.
## Liv og virke
### Bakgrunn
Han var sønn av kantor og lærer Hryhoriy og hans hustru Ivanna (*née* Sjavinska) Pelesh.

### Prest
Han ble presteviet den 20. oktober 1867 av biskop Toma Polyanskyi. Han gjorde tjeneste som prefekt ved det teologiske seminar i Lemberg (Lviv) fra 1870 til 1874 og rektor ved Det sentrale teologiske seminar ''Barbareum'' i Wien fra 1875 til 1883.

### Biskop av Stanislawiw
Han ble utnevnt av Den hellige stol som den første eparkialbiskop av det ukrainske katolske eparki Stanislawiw den 27. mars 1885. Han bispeviet den 1. november 1885. Hovedkonsekrator var metropolitten Sylvester Sembratovych av Lemberg/Lviv; medkonsekrerende var den armensk-katolske erkebiskop Izaak Mikołaj Isakowicz av Lemberg/Lviv, og den latinske erkebiskop Seweryn Tytus Morawski-Dąbrowa av Lemberg/Lviv.

### Biskop av Przemyśl, Sambir og Sanok
Han ble senere overført til det ukrainske katolske eparki Przemyśl, Sambir og Sanok den 22. september 1891. 

Biskop Pelesh var forfatteren av den monumentale *Geschichte der Union der ruthenischen Kirche mit Rom* (1878-1880). 

Han døde i Przemyśl den 22. april 1896.

Hundre år senere har hans gamle eparki gjennomgått en rekke forandringer grunnet kriger, gjenopprettede stater, og grenseendringer. Przemyśl er (2024) er i Polen, og eparken har juristiksjon over ukrainere i store deler av Polen. Sambir er i Ukraina og har egen ukrainsk-katolsk biskop. Sanok er i Polen.

## Episkopalgenealogi
Hans episkopalgenealogi er:

* Erkebiskop Mykhajlo Rohoza (1540-1599) *bispeviet 1589 av (den ortodokse) patriark Jeremias II av Konstantinopel 
* Erkebiskop Hipacy (Ipatij) Pociej (Potij) (1541-1613) *1593
* Erkebiskop Josyf Veliamyn Rutski (1574-1637) *1613
* Erkebiskop Anastazy Antoni Seljava (Sielawa) (1583-1655) *1624
* Erkebiskop Gabriel (Havrylo) Kolenda, O.S.B.M. (1606-1674) *1652
* Erkebiskop Kyprian Żochowski (Zhokhovskyj) (1635-1693) *1671
* Erkebiskop Lew Ślubičz Załęnski, O.S.B.M. (1648-1708) *1678
* Erkebiskop Jurij Havryjil (Jerzy) Vynnyc’kyj (Winnicki), O.S.B.M. (1660-1713) *1700
* Erkebiskop Lev (Luka) Kiszka (Kyška), O.S.B.M. (1663-1728) *1711
* Erkebiskop György (Hennadiy) Bizánczy (Bizantsiy) (1657-1733) *1716
* Erkebiskop Ioan Inocențiu Klein (Micu), O.S.B.M. (1692-1768) *1730
* Biskop Mihály Emánuel Olsavszky, O.S.B.M. (1697-1767) *1743
* Biskop Vasilije Božičković (Bosicskovich), (1719-1785) O.S.B.M. *1759
* Biskop Grigore Maior, O.S.B.M. (1714-1785) *1773
* Biskop Ioan (Janos) Bob (Babb) (1739-1830) *1784
* Biskop Samuel Vulcan (1760-1839) *1807
* Biskop Ioan Lemeni (1780-1861) *1833
* Erkebiskop Spyrydon Lytvynovyč (Litwinowicz) (1810-1869) *1857
* Erkebiskop Josyf Sembratowicz (Sembratovyc) (1821-1900) *1865
* Erkebiskop Sylwester Sembratowicz (Sembratovyc) (1836-1898) *1879
* Biskop *Yulian Pelesh* (1843-1896) *1885

## Litteratur
* *Słownik polskich teologów katolickich.* T. 2. Warszawa, 1982.
* Stanisław Nabywaniec: «Biskup Julian Pełesz – historyk Kościoła greckokatolickiego». [W:] *Wielokulturowe środowisko historyczne Lwowa w XIX i XX w.* T. 3. 2005, .
* Czesław Lechicki: «Pełesz Julian» (1843-1896). [W:] *[[Polski Słownik Biograficzny]].* T. XXV, s. 570–571.
## Referanser